Styrets faglige begrunnelse: 

Sigrun Høgetveit Berg: Kristenrettspraksis i norsk seinmellomalder

Bergs oppgave tar for seg kristenrettssakene i seinmellomalderen. Disse rettssakene omhandler i stor grad spørsmål relatert til ekteskap, ekte fødsel og seksuelle lovbrudd på alle samfunnsnivåer. Kjønnsaspektet står sentralt i analysen i forbindelsen med en vurdering av hvem som fremmer rettssaker, hvem som vinner frem og hvor harde dommene var. Oppgaven gir dermed et spennende bidrag til vår innsikt i menns og kvinners vilkår og posisjon i perioden, både i forhold til familie og slektskap, og i relasjon til den mannsdominerte kirkelige rettsinstans. Den fikk karakteren A. 

